
A Miskolc-Egyetemváros buszmegállóinak felmérése útdeformálódás szempontjából

Ezen TDK dolgozat keretében felmérésre került az MVK Zrt. Miskolc-Egyetemváros
területén a menetrendszerinti buszjáratai által legtöbbet használt buszmegállóinak
jelenlegi útminősége. A megállók környezetét az aszfalton kívül néhány helyen burkoló kő
is fedte. A szerző konzulensével közösen egy Leica TS06 típusú mérőállomás és a hozzá
tartozó prizma segítségével felmérte a fellelhető öt db buszmegálló felszíneit. Összesen 779
db bemért pont alapján alakultak ki a helyi domborzati jellegzetességek. Vizuális
segítségképpen a későbbi modellalkotásokhoz terepi fényképek is rögzítésre kerültek
főként a deformálódott térrészekről. Az adatok XYZ formátumban lettek exportálva a
mérőműszerből, majd először Excel táblázatban történt a kezdő adatfeldolgozás. A
felületek modellezéséhez a Golden Software cég Surfer szoftverét használta a szerző.
Különböző interpolálási lehetőségek közül többet megvizsgálva a mért adatokon kettő
bizonyult használhatónak a valóság legjobb leírására. Az egyik a krigelés, viszont néhány
esetben hosszanti elemek kiemelésénél nem működött, ott a háromszögelés lineáris
interpolációval volt használható csak. A különálló buszmegállók felületeiből kialakultak a
szemmel látható, és a szoftverekben leolvasható szintkülönbségek a deformálódott
zónákban. A legnagyobb elváltozással rendelkező megállóban georadarral is végzett
méréseket a szerző hét szelvény mentén. Ezek közül kettő az úttal párhuzamosan lett
kitűzve, öt darab pedig azokra merőlegesen egyenközűleg elhelyezve. Ezen mérések
kiértékelt ábráin, elváltozások az altalajban is érzékelhetőek. A felmért állapotok minőségi
függvényében javaslatokat is tesz a szerző az esetleges további beavatkozásokra a
fenntartónak a saját meglátása szerint.



